AMATA โบรกฯชี้กำไร Q3/60 โตก้าวกระโดด-อัพเป้า 25.10 บ.
AMATA โบรกฯชี้กำไร Q3/60 โตก้าวกระโดด-อัพเป้าเป็น 25.10 บ.
27 ต.ค. 2560

บล.ดีบีเอสฯ ระบุในบทวิคราะห์วันนี้(27ต.ค.) ว่า บริษัท อมตะ คอร์ปอเรชัน จำกัด (มหาชน) หรือ AMATA คาดการณ์กำไร 3/60 เติบโตก้าวกระโดดทั้ง เทียบช่วงเดียวกันของปีก่อนและ เทียบไตรมาสก่อนหน้าในอัตรา 166% และ 90% ตามลำดับเป็น 486 ล้านบาท
สืบเนื่องจากการโอนกรรมสิทธิ์ในที่ดินนิคมฯที่แข็งแกร่งเป็น 159 ไร่ จาก เทียบช่วงเดียวกันของปีก่อนที่ 54 ไร่ และ เทียบไตรมาสก่อนหน้าที่ 112 ไร่ อัตรากำไรที่มากขึ้นเป็น 67% ซึ่งเป็นผลพวงจากที่ดินที่โอนส่วนใหญ่มาจาก อมตะนคร ที่มีราคาขายและอัตรากำไรขั้นต้นที่ดีกว่าที่ดินในโซนอื่นๆ เข่นเดียวกับกำไรตามส่วนได้เสียจากบริษัทร่วมที่เพิ่มสูงขึ้น ซึ่งมาจากธุรกิจโรงไฟฟ้า ปัจจุบันมี 10 แห่งที่ไทย และ 1 แห่งที่เวียดนาม
ยอดขายนิคมฯไตรมาส3/60 เป็น 159 ไร่ เพิ่มสูงขึ้นเทียบช่วงเดียวกันของปีก่อน และเทียบไตรมาสก่อนหน้ายอดสะสม 9 เดือนปี 2560 เป็น 335 ไร่ คิดเป็น 34% จากเป้าขายบริษัทที่ 1 พันไร่ แต่สมมุติฐานให้ต่ำกว่าปีนี้และปีหน้าเป็น 519 และ 681 ไร่ ซึ่งถือว่าปรับลงจากเดิมลงมา ให้สอดคล้องกับตัวเลขที่บริษัทขายได้
คงคำแนะนำ ซื้อ ปรับราคาพื้นฐานใหม่ขึ้นเป็น 25.10 บาท ซึ่งประเมินด้วยส่วนลด 20% จากมูลค่าที่เหมาะสมด้วยวิธี SOTP ราคาปิดมีส่วนเพิ่มได้อีก 16% คาดว่าจะได้ประโยชน์จากนโยบาย EEC มาก เพราะมีที่ดินในจังหวัดที่สังกัดใน EEC คือ ระยองและชลบุรีถึง 14,000 ไร่ ขณะที่ราคาขายที่ดินปรับขึ้นอย่างรวดเร็ว เช่น อมตะนครปัจจุบันขายที่ 8.5 ล้านบาทต่อไร่ จาก 2-3 ปีก่อนที่ 6.7 ล้านบาทต่อไร่ อีกทั้งการเลือกตั้งในปลายปีหน้า คาดว่าจะทำให้นักลงทุนมั่นใจมากขึ้นและยังผลให้เม็ดเงิน FDI มายังไทยปรับตัวได้ดีขึ้นในอนาคต
 
 